ਪਰੀਆਚੀ

ਪਰੀਆਚੀ (ਤਾਮਿਲ: பெரியாச்சி) ਹਿੰਦੂ ਧਰਮ ਵਿੱਚ ਈਸ਼ਵਰੀ ਮਾਤਾ ਦਾ ਇੱਕ ਇਮਾਨਦਾਰ ਪਹਿਲੂ ਹੈ। ਉਸ ਨੂੰ ਪਰੀਆਚੀ ਅੰਮਾ (ਅੰਮਾ ਦਾ ਅਰਥ "ਮਾਤਾ") ਵੀ ਕਿਹਾ ਜਾਂਦਾ ਹੈ ਅਤੇ ਕਈ ਵਾਰ ਉਸ ਨੂੰ ਪਰੀਆਚੀ ਕਾਲੀ ਅੰਮਾ ਵੀ ਕਿਹਾ ਜਾਂਦਾ ਹੈ ਅਤੇ ਉਹ ਇੱਕ ਹੋਰ ਭਿਆਨਕ ਦੇਵੀ ਕਾਲੀ ਨਾਲ ਸਬੰਧਿਤ ਹੈ। ਪਰੀਆਚੀ ਬੱਚਿਆਂ ਦੀ ਰੱਖਿਅਕ ਹੈ ਅਤੇ ਇਹ ਬੱਚੇ ਦੇ ਜਨਮ ਅਤੇ ਗਰਭ ਨਾਲ ਸੰਬੰਧਿਤ ਹੈ।Sinha p.303 ਪਰੀਆਚੀ ਆਮ ਤੌਰ 'ਤੇ ਸਿੰਗਾਪੁਰ ਅਤੇ ਮਲੇਸ਼ੀਆ ਵਿੱਚ ਹਿੰਦੂ ਧਰਮ ਨਾਲ ਸੰਬੰਧਿਤ ਹੈ।

 ਦੰਤਕਥਾ 
ਇੱਕ ਵਾਰ ਵੱਲਾਰਾਜਨ ਰਾਜਾ ਨਾਂ ਇੱਕ ਪਾਂਡਵ ਰਾਜਾ ਸੀ ਜੋ ਆਪਣੀ ਪਰਜਾ ਨੂੰ ਬਹੁਤ ਸਤਾਉਂਦਾ ਸੀ। ਇਹ ਕਿਹਾ ਗਿਆ ਸੀ ਕਿ ਜੇ ਉਸ ਦੇ ਬੱਚੇ ਨੇ ਧਰਤੀ ਨੂੰ ਛੂਹਿਆ ਤਾਂ ਉਸ ਦੀ ਛੋਹ ਧਰਤੀ ਦਾ ਅੰਤ ਲਿਆਵੇਗੀ। ਜਦੋਂ ਰਾਣੀ ਨੂੰ ਦਰਦ ਸ਼ੁਰੂ ਹੋਏ ਤਾਂ ਰਾਜੇ ਨੂੰ ਕੋਈ ਦਾਈ ਨਹੀਂ ਮਿਲੀ। ਉਸ ਨੂੰ ਇੱਕ ਔਰਤ ਨੂੰ ਚੁਣਨਾ ਪਿਆ ਜਿਸ ਦਾ ਨਾਂ ਪਰੀਆਚੀ ਸੀ।ਉਸ ਔਰਤ ਨੇ ਬਹੁਤ ਮੁਸ਼ਕਿਲਾਂ ਨਾਲ ਬੱਚੇ ਨੂੰ ਜਨਮ ਦਵਾਇਆ ਅਤੇ ਬੱਚੇ ਨੂੰ ਉੱਪਰ ਚੁੱਕ ਲਿਆ ਤਾਂ ਜੋ ਬੱਚਾ ਧਰਤੀ ਨਾ ਛੁਹ ਸਕੇ। ਪਰੀਆਚੀ ਰਾਜੇ ਨੂੰ ਭੁਗਤਾਨ ਲਈ ਕਹਿੰਦੀ ਹੈ, ਪਰੰਤੂ ਰਾਜਾ ਉਸ ਨਾਲ ਬੁਰੀ ਤਰ੍ਹਾਂ ਦਾ ਸਲੂਕ ਕਰਦਾ ਹੈ ਅਤੇ ਭੁਗਤਾਨ ਕਰਨ ਤੋਂ ਇਨਕਾਰ ਕਰ ਦਿੰਦਾ ਹੈ। ਰਾਜੇ ਨੂੰ ਇਹ ਨਹੀਂ ਪਤਾ ਸੀ ਕਿ ਪਰੀਆਚੀ ਦੇਵੀ ਪਾਰਵਤੀ ਸੀ,ਜਦੋਂ ਦੇਵੀ ਆਪਣੇ ਅਸਲੀ ਰੂਪ ਵਿੱਚ ਆਉਂਦੀ ਹੈ ਤਾਂ ਰਾਜਾ ਹੈਰਾਨ ਰਹਿ ਜਾਂਦਾ ਹੈ। ਉਸ ਨੇ ਬਹੁਪੱਖੀ ਹਥਿਆਰਾਂ ਦਾ ਇਸਤੇਮਾਲ ਕਰਕੇ ਰਾਜਾ ਨੂੰ ਪੈਰਾਂ ਹੇਠ ਮਿੱਧਿਆ। ਫਿਰ ਉਸ ਨੇ ਉਸ ਦੇ ਹਥਿਆਰਾਂ ਦੀ ਵਰਤੋਂ ਕਰਦਿਆਂ ਰਾਜੇ ਨੂੰ ਮਾਰ ਦਿੱਤਾ। ਉਸੇ ਸਮੇਂ, ਦੁਸ਼ਟ ਬੱਚੇ ਨੂੰ ਉਸ ਨੇ ਹੱਥਾਂ ਵਿੱਚ ਲਿਆ, ਅਤੇ ਧਰਤੀ ਨੂੰ ਛੂਹਣ ਦੀ ਇਜਾਜ਼ਤ ਨਹੀਂ ਦਿੱਤੀ, ਇਸ ਤਰ੍ਹਾਂ ਧਰਤੀ ਨੂੰ ਤਬਾਹੀ ਤੋਂ ਬਚਾਇਆ।

 ਆਈਕੋਨੋਗ੍ਰਾਫੀ 
ਪਰੀਆਚੀ ਨੂੰ ਉਸ ਦੀਆਂ ਅੱਠ ਬਾਹਾਂ ਅਤੇ ਡਰਾਉਣੇ ਪਦਾਰਥਾਂ ਦੁਆਰਾ ਮਾਨਤਾ ਪ੍ਰਾਪਤ ਹੈ। ਉਸ ਕੋਲ ਆਮ ਤੌਰ 'ਤੇ ਹਥਿਆਰ ਅਤੇ ਇੱਕ ਬੱਚੇ ਨੂੰ ਦਰਸਾਇਆ ਜਾਂਦਾ ਹੈ। ਉਹ ਇੱਕ ਤ੍ਰਿਸ਼ੂਲ, ਫਾਹੀ, ਡਮਰੂ ਦੇ ਨਾਲ ਇੱਕ ਸੱਪ, ਇੱਕ ਤਲਵਾਰ ਅਤੇ ਖੂਨ ਨਾਲ ਭਰਿਆ ਇੱਕ ਭਾਂਡਾ ਫੜਿਆ ਹੁੰਦਾ ਹੈ। ਉਸ ਦੇ ਦੋ ਹੱਥਾਂ ਨਾਲ ਰਾਜਾ ਦੇ ਬੁਰੇ ਬੱਚੇ ਨੂੰ ਉੱਚਾ ਚੁੱਕਿਆ ਹੋਇਆ ਹੈ। ਕਿਹਾ ਜਾਂਦਾ ਹੈ ਕਿ ਉਸ ਦਾ ਭਿਆਨਕ ਰੂਪ ਦੁਸ਼ਟ ਆਤਮਾਵਾਂ ਨੂੰ ਦੂਰ ਕਰਨਾ ਹੈ।

 ਹਵਾਲੇ 

 ਸਰੋਤ 



ਸ਼੍ਰੇਣੀ:ਹਿੰਦੂ ਦੇਵੀਆਂ